
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 283 

31 Δεκεμβρίου 1996 


ΝΟΜΟΣ ΥΠ’ ΑΡΙΘ. 2452 

Ρύθμιση θεμάτων προσφύγων κατά τροποποίηση των διατά¬ 
ξεων του Ν. 1975/1991 και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ. 

Εκδίδομε τον ακόλουθο νόμο που ψήφισε η Βουλή: 


Άρθρο 1 

Το άρθρο 24 του ν.1975/1991 (ΦΕΚ 184 Α') αντικα¬ 
θίσταται ως εξής: 

"Αρθρο 24 

Αναγνώριση και περίθαλψη προσφύγων 

1. Με προεδρικό διάταγμα, που εκδίδεται ύστερα από 
πρόταση των Υπουργών Εξωτερικών και Δημόσιας Τά¬ 
ξης. εντός προθεσμίας ενός (1) έτους από τη δημο¬ 
σίευση του παρόντος νόμου, καθορίζονται: 

α. Η διαδικασία (κανονική και ταχύρρυθμη) εξέτασης 
αίτησης αλλοδαπού για την αναγνώρισή του ως πρό¬ 
σφυγα και την παροχή ασύλου, ανάκλησης της ανα¬ 
γνώρισης. ως και απέλασης πρόσφυγα, σύμφωνα με τα 
οριζόμενα στη Σύμβαση της Γενεύης της 28.7.1951, 
που κυρώθηκε με το ν.δ. 3989/1959 (ΦΕΚ 209 Α') και 
στο Πρωτόκολλο της Νέας Υόρκης της 31.1.1967; που 
κυρώθηκε με τον α.ν. 389/1968 (ΦΕΚ 125 Α'). 

β. Ο τρόπος συνεργασίας και ενημέρωσης της Υπάτης 
Αρμοστείας Προσφύγων του Ο.Η.Ε.. στα πλαίσια των 
υποχρεώσεων που απορρέουν από τα άρθρα 35 και 36 
της Σύμβασης της Γενεύης του 1951. 

γ. Οι προϋποθέσεις και η διαδικασία έγκρισης της 
εισόδου και παραμονής των προστατευόμενων μελών 
της οικογένειας αναγνωρισμένου πρόσφυγα, στο πλαίσιο 
της οικογενειακής συνένωσης. 

δ. Ο τύπος και το περιεχόμενο του ταξιδιωτικού 
εγγράφου, που εκδίδεται κατ' εφαρμογή των άρθρων 
11 και 13 της Σύμβασης του Δουβλίνου της 15ης Ιουνίου 
1990 "Περί καθορισμού του κράτους - μέλους, το οποίο 
είναι υπεύθυνο για την εξέταση αίτησης ασύλου που 
υποβάλλεται σ' ένα από τα κράτη - μέλη της Ευρωπαϊκής 
Ένωσης", που κυρώθηκε με το ν.1996/1991 (ΦΕΚ 196 
Α'). 


2. Με προεδρικό διάταγμα, που εκδίδεται ύστερα από 
πρόταση των Υπουργών Υγείας και Πρόνοιας και Δη¬ 
μόσιας Τάξης, εντός προθεσμίας ενός (1) έτους από 
τη δημοσίευση του παρόντος νόμου, καθορίζονται: 

α. Η ίδρυση, διοικητική υπαγωγή και λειτουργία Κέ¬ 
ντρων Προσωρινής Διαμονής^ των άιτούντών να ανα- 
γνωρισθούν ως πρόσφυγες αλλοδαπών. 

β. Η διοικητική υπαγωγή και λειτουργία του υφιστά¬ 
μενου στο Λαύριο Αττικής Κέντρου Προσφύγων. 

γ. Οι προϋποθέσεις και η διαδικασία παροχής ιατρο¬ 
φαρμακευτικής και νοσοκομειακής περίθαλψης ή οποιοσ¬ 
δήποτε άλλης οικονομικής και κοινωνικής συνδρομής 
σε άτομα, που έχουν αναγνωρισθεί από την αρμόδια 
Ελληνική Αρχή ως πρόσφυγες ή έχουν υποβάλει αίτηση 
για αναγνώριση ή τους έχει επίτροπε! η προσωρινή 
διαμονή, σύμφωνα με την παρ. 4 του άρθρου 25 του 
παρόντος νόμου, προς αντιμετώπιση επειγουσών και 
σοβαρών καταστάσεων ανάγκης. 

3. Με απόφαση των Υπουργών Υγείας και Πρόνοιας 
και Δημόσιας Τάξης καθορίζεται ο τρόπος εισαγωγής 
και ο χρόνος παραμονής στα κέντρα της προηγούμενης 
παραγράφου των αλλοδαπών που ζητούν να αναγνω- 
ρισθούν ως πρόσφυγες, καθώς και κάθε άλλο συναφές 
θέμα. 

4. Με προεδρικό διάταγμα, που εκδίδεται ύστερα από 
πρόταση των Υπουργών Εργασίας και Κοινωνικών Α¬ 
σφαλίσεων και Δημόσιας Τάξης, εντός προθεσμίας ενός 
(1) έτους από τη δημοσίευση του παρόντος νόμου κα¬ 
θορίζονται: 

α. Οι προϋποθέσεις και η διαδικασία παροχής άδειας 
εργασίας ή άλλης βοήθειας για την επαγγελματική 
αποκατάσταση των αναγνωριζόμενων ως προσφύγων 
από τις Αρχές της χώρας μας. - 
β. Οι όροι με τους οποίους δύνανται να απασχοληθούν 
προσωρινά για κάλυψη άμεσων βιοτικών αναγκών, οι 
κατά το άρθρο 25 παρ. 1 του παρόντος αιτούμενοι την 
αναγνώρισή τους ως πρόσφυγες αλλοδαποί κατά το 
στάδιο εξέτασης της σχετικής αίτησης, καθώς και οι 
κατ' εφαρμογή της παρ. 4 του ίδιου άρθρου προσωρινά 
διαμένοντες αλλοδαποί. 

5. Οι δαπάνες που απαιτούνται για την εφαρμογή 
των διατάξεων της παρ. 2 του παρόντος άρθρου, καθώς 
και της παρ. 6 του άρθρου 25 του παρόντος νόμου 
βαρύνουν τον προϋπολογισμό του Υπουργείου Υγείας 
και Πρόνοιας. 

Άρθρο 2 

Το άρθρο 25 του ν. 1975/1991 (ΦΕΚ 184 Ά) αντικα¬ 
θίσταται ως εξής: 

"Αρθρο 25 

Διαδικασία αναγνώρισης προσφύγων 

1. Με την επιφύλαξη των διατάξεων της Σύμβασης 
του Δουβλίνου της 15.6.1990. που κυρώθηκε με το 
ν. 1996/1991 (ΦΕΚ 196 Α'), καθώς και των άλλων διεθνών 
δεσμεύσεων της χώρας, ο αλλοδαπός που βρίσκεται 
καθ' α:ονδήποτε τρόπο στο Ελληνικό έδαφος, αναγνω¬ 
ρίζεται ύστερα από αίτησή του ως πρόσφυγας και του 
παρέχεται άσυλο, εφόσον στο πρόσωπό του συντρέχουν 
οι προϋποθέσεις του άρθρου ΙΑ της από 28.7.1951 
Διεθνούς Σύμβασης της Γενεύης "περί της νομικής 
καταστάσεως των προσφύγων" (ν.δ. 3989/1959, ΦΕΚ 
209 Α'), όπως τροποποιήθηκε. με το από 31.1.1967 
Πρωτόκολλο της Νέας Υόρκης (α.ν. 389/1968, ΦΕΚ 
125 Α'). 

2. Κατά προτεραιότητα και με ταχύρρυθμη διαδικασία 
εξετάζεται κατ’ ουσία αίτηση ασύλου που: 

α. Είναι προδήλως αβάσιμη, οι δε περί διώξεων ισχυ¬ 
ρισμοί του αιτούντος είναι σαφώς ανυπόστατοι, δόλιοι 
ή καταχρηστικοί των διαδικασιών του ασύλου. 

β. Ο αϊτών προέρχεται από τρίτη ασφαλή χώρα 
υποδοχής, στο έδαφος της οποίας δεν κινδυνεύει να 
διωχθεί για κάποιον από τους προβλεπόμενους στην 
προαναφερόμενη Σύμβαση λόγους, ούτε να επανα- 
προωθηθεί στη χώρα υπηκοότητάς του ή συνήθους 
διαμονής του. 

3. Με τη διαδικασία της προηγούμενης παραγράφου 
του παρόντος άρθρου εξετάζεται και η αίτηση ασύλου 
που υποβάλλεται από αλλοδαπό κατά την άφιξή του 
σε σημείο εισόδου λιμένος ή αερολιμένος. Στην περί¬ 
πτωση αυτή ο αϊτών παραμένει στη ζώνη αναμονής 
καθ' όλο το χρόνο εξέτασης της αιτήσεώς του, ο οποίος 
δεν μπορεί να υπερβαίνει τις δεκαπέντε (15) ημέρες. 
Ως ζώνη αναμονής θεωρείται ο χώρος που εκτείνεται 
από το σημείο επιβίβασης και αποβίβασης, μέχρι το 
σημείο του διαβατηριακού ελέγχου. Στην εν λόγω ζώνη 
επιτρέπεται η πρόσβαση της Υπάτης Αρμοστείας του 
Ο.Η.Ε. για τους πρόσφυγες. 

Με απόφαση των Υπουργών Εμπορικής Ναυτιλίας και 
Δημόσιας Τάξης ή Δημόσιας Τάξης και Μεταφορών και 
Επικοινωνιών δύναται να καθορίζεται αντίστοιχα εντός 
λιμένων ή αερολιμένων και άλλος κατάλληλος χώρος 
για τη φιλοξενία των αιτουμένων άσυλο. Με απόφαση 
του Υπουργού Δημόσιας Τάξης δύναται να καθορίζονται 
ως χώροι φιλοξενίας των αιτουμένων άσυλο και άλλοι 
κατάλληλοι χώροι που βρίσκονται εκτός λιμένων ή 
αερολιμένων. 

4. Σε εξαιρετικές περιπτώσεις δύναται ο Υπουργός 
Δημόσιας Τάξης, ιδίως για ανθρωπιστικούς λόγους, να 
εγκρίνει την προσωρινή διαμονή αλλοδαπού, του οποίου 
έχει απορριφθεί αίτηση για την αναγνώρισή του ως 
πρόσφυγα, μέχρις ότου καταστεί δυνατή η αναχώρησή 
του από τη χώρα. 

5. Η διαμονή αλλοδαπού, κατά το χρόνο εξέτασης 
της αίτησης για την αναγνώρισή του ως πρόσφυγα, 
καθώς και η διαμονή που εγκρίνεται μετά την απόρριψη 
της αίτησης αναγνώρισης, είναι προσωρινές και διέπο- 
νται από τους όρους και τις προϋποθέσεις που καθο¬ 
ρίζονται με απόφαση του Υπουργού Δημόσιας Τάξης. 


6. Με κοινή απόφαση των Υπουργών Εθνικής Άμυνας, 
Εξωτερικών, Οικονομικών, Υγείας και Πρόνοιας, Εργα¬ 
σίας και Κοινωνικών Ασφαλίσεων και Δημόσιας Τάξης 
καθορίζεται το ειδικό καθεστώς προσωρινής προστασίας 
συγκεκριμένης κατηγορίας αλλοδαπών που καταφεύ¬ 
γουν στο Ελληνικό έδαφος για λόγους ανωτέρας βίας. 
Με την Ιδια απόφαση καθορίζονται οι όροι και η δια¬ 
δικασία υποδοχής των εν λόγω ατόμων, ως και παροχής 
σ' αυτά ιατροφαρμακευτικής και νοσοκομειακής περί¬ 
θαλψης ή άλλης βοήθειας προς κάλυψη των άμεσων 
βιοτικών αναγκών τους." 

Άρθρο 3 

1. Η παράγραφος 6 του άρθρου 27 του ν. 1975/1991 
αντικαθίσταται ως εξής: 

"6. Με απόφαση του Αρχηγού της Ελληνικής Αστυ¬ 
νομίας δύναται για λόγους δημόσιου συμφέροντος και 
εφόσον ο υπό απέλαση εκ των εν γένει περιστάσεων 
κρίνεται ύποπτος φυγής ή επικίνδυνος για τη δημόσια 
τάξη, να διατάσσεται η κράτησή του μέχρις ότου καταστεί 
δυνατή η απομάκρυνσή του από το Ελληνικό έδαφος. 
Αν ο αλλοδαπός ασκήσει την κατά την παρ. 4 του 
παρόντος άρθρου προσφυγή, ο Υπουργός Δημόσιας 
Τάξης αποφαίνεται και για την κράτησή του που έχει 
ενδεχόμενα διαταχθεί". 

2. Η παράγραφος 2 του άρθρου 28 του ν.1975/1991 
αντικαθίσταται ως εξής: 

"2. Είναι μητέρα ημεδαπού ανηλίκου με τον οποίο 
συγκατοικεί και διατρέφει ή γονέας ημεδαπού ανηλίκου, 
ο οποίος έχει τη γονική μέριμνα, εκτός αν τα πρόσωπα 
αυτά κρίνονται επικίνδυνα για τη δημόσια ή κρατική 
ασφάλεια της χώρας, οπότε απελαύνονται με απόφαση 
του Υπουργού Δημόσιας Τάξης". 

3. Τα δύο τελευταία εδάφια της παραγράφου 7 του 
άρθρου 33 του ν. 1975/1991 καταργούνταυ 

Άρθρο 4 

Τροποποίηση διατάξεων του ν. 2168/1993 

1. Η παρ. 3 του άρθρου 20 του ν. 2168/1993 (ΦΕΚ 
147 Α') καταργείται και η περίπτωση γ' της παραγράφου 
2 του ίδιου άρθρου αντικαθίσταται ως εξής: 

"γ·. Για τα λοιπά είδη, από δημόσια υπηρεσία ή επο¬ 
πτευόμενο από το κράτος φορέα, που καθορίζεται με 
απόφαση των Υπουργών Εθνικής Άμυνας και Δημόσιας 
Τάξης. Με την ίδια απόφαση καθορίζονται οι προϋπο¬ 
θέσεις, ο τρόπος και η διαδικασία διενέργειας των 
ελέγχων και η τύχη των ακατάλληλων δειγμάτων". 

2. Η παράγραφος 4 του άρθρου 29 του ίδιου ως άνω 
νόμου, όπως προστέθηκε με το άρθρο 4 του ν. 2334/ 
1995 (ΦΕΚ 184 Α'), αντικαθίσταται ως εξής: 

"4 Η προθεσμία της προηγούμενης παραγράφου, η 
οποία έληξε την 26.6.1996, παρατείνεται μέχρι την 
31.8.1997". 

3. Στις χορηγούμενες από τις αστυνομικές υπηρεσίες 
άδειες, πιστοποιητικά ή βεβαιώσεις, που προβλέπονται 
από τις διατάξεις του ν. 2168/1993 (ΦΕΚ 147 Α') και 
του ν. 456/1976 (ΦΕΚ 277 Α'). επικολλάται ένσημο 
Ελληνικής Αστυνομίας, σύμφωνα με τις διατάξεις της 
παραγράφου 7 του άρθρου 38 του ν. 1884/1990 (ΦΕΚ 
81 Α'), καθώς και ένσημο του Μετοχικού Ταμείου Στρα¬ 
τού. το ύψος του οποίου καθορίζεται σε ποσοστό 20% 
επί των εκάστοτε προβλεπόμενων, για τις ανωτέρω 
πράξεις, τελών χαρτοσήμου. 

Άρθρο 5 

Τροποποίηση - συμπλήρωση οργανικών 
διατάξεων Υπουργείου Δημόσιας Τάξης 

1. Στο Υπουργείο Δημόσιας Τάξης συνιστάται Επι¬ 
στημονικό Συμβούλιο Εκπαίδευσης, το οποίο αποτελεί 
συμβουλευτικό όργανο του Υπουργού σε θέματα εκ¬ 
παίδευσης του Υπουργείου Δημόσιας Τάξης. Έργο του 
Εκπαιδευτικού Συμβουλίου είναι η μελέτη και επεξερ¬ 
γασία των γενικών κατευθύνσεων της παρεχόμενης 
επαγγελματικής κατάρτισης, εκπαίδευσης και μετεκπαί¬ 
δευσης του προσωπικού του Υπουργείου και η υποβολή 
προτάσεων για τη βελτίωση των εκπαιδευτικών μεθόδων 
και προγραμμάτων επιλογής εκπαιδευτικού προσωπικού 
και μέσων. 

Το ανωτέρω Συμβούλιο συγκροτείται από δύο (2) 
καθηγητές Α.Ε.Ι., οι οποίοι προέρχονται ένας από τη 
Νομική Σχολή Αθηνών και ένας από το Πάντειο Πα¬ 
νεπιστήμιο, κατά προτίμηση από τους διδάσκοντες στις 
Αστυνομικές Σχολές, έναν εκπρόσωπο του Παιδαγω¬ 
γικού Ινστιτούτου, το διευθυντή της Διεύθυνσης Εκπαί- 
δευσης/Υ.Δ.Τ. και το διευθυντή της Αστυνομικής Ακα¬ 
δημίας. 

Όταν στο Επιστημονικό Συμβούλιο εξετάζονται θέ¬ 
ματα εκπαίδευσης του Πυροσβεστικού Προσωπικού τα 
δύο τελευταία μέλη αντικαθίστανται από το διευθυντή 
Εκπαίδευσης του Αρχηγείου Πυροσβεστικού Σώματος 
και το διευθυντή της Πυροσβεστικής Ακαδημίας. 

Η γραμματειακή εξυπηρέτηση του ανωτέρω συμβου¬ 
λίου γίνεται από τη Διεύθυνση Εκπαίδευσης του Υ¬ 
πουργείου Δημόσιας Τάξης. 

Με απόφαση του Υπουργού Δημόσιας Τάξης ορίζονται 
ονομαστικά τα τακτικά και αναπληρωματικά μέλη του 
Συμβουλίου, ένας εκ των οποίων ορίζεται ως πρόεδρος. 
Τα προερχόμενα από τα Α.Ε.Ι. και Παιδαγωγικό Ινστι¬ 
τούτο μέλη προτεΐνονται από τους αντίστοιχους φορείς. 

Ο Πρόεδρος και τα μέλη του Επιστημονικού Συμβου¬ 
λίου Εκπαίδευσης δικαιούνται αποζημίωσης, το ύψος 
της οποίας καθορίζεται με απόφαση των Υπουργών 
Οικονομικών και Δημόσιας Τάξης. 

2. Με απόφαση του Υπουργού Δημόσιας Τάξης μπορεί 
να συνιστώνται στο Υπουργείο Δημόσιας Τάξης: 

α. Ειδικές επιτροπές για τη μελέτη επεξεργασία και 
υποβολή προτάσεων επί ειδικότερων θεμάτων αρμο¬ 
διότητας του Υπουργείου Δημόσιας Τάξης, από δικα¬ 
στικούς λειτουργούς, καθηγητές Πανεπιστημίου, δικη¬ 
γόρους, εν ενεργεία ή όχι, υπηρεσιακούς παράγοντες 
του Υπουργείου Δημόσιας Τάξης ή άλλων υπηρεσιών 
και πρόσωπα τα οποία διαθέτουν τις κατά περίπτωση 
απαιτούμενες γνώσεις ή εμπειρία. Η ισχύς της παρούσας 
διάταξης αρχίζει από 1.6.1996. 

β. Μόνιμη νομοπαρασκευαστική επιτροπή και ειδικές 
νομοπαρασκευαστικές επιτροπές από δικαστικούς λει¬ 
τουργούς, καθηγητές Πανεπιστημίου και δικηγόρους, εν 
ενεργεία ή όχι, καθώς και υπηρεσιακούς παράγοντες 
του Υπουργείου Δημόσιας Τάξης. Καθήκοντα γραμμα¬ 
τέων σε καθεμία από τις επιτροπές αυτές ανατίθενται 
με την ίδια απόφαση στο προσωπικό του Υπουργείου 
Δημόσιας Τάξης. Ο Υπουργός Δημόσιας Τάξης, ανα- 
πληρούμενος από το Γενικό Γραμματέα του Υπουργείου 
Δημόσιας Τάξης, μπορεί να προεδρεύει στη Μόνιμη και 
στις άλλες νομοπαρασκευαστικές επιτροπές που λει¬ 
τουργούν στο Υπουργείο Δημόσιας Τάξης. 

Η συμμετοχή στις ανωτέρω επιτροπές προτείνεται, 
των μεν δικαστικών λειτουργών κατά τις διατάξεις του 


Οργανισμού Δικαστηρίων, των δε μελών του διδακτικού 
προσωπικού Α.Ε.Ι. από τα οικεία Εκπαιδευτικά Ιδρύματα. 

Στους προέδρους, τα μέλη και τους γραμματείς των 
ανωτέρω επιτροπών καταβάλλεται αποζημίωση, το ύψος 
της οποίας καθορίζεται με απόφαση των Υπουργών 
Οικονομικών και Δημόσιας Τάξης κατά παρέκκλιση των 
διατάξεων των άρθρων 18 του ν. 1505/1984 και 8 του 
ν. 1810/1988. 

3. Η παράγραφος 4 του άρθρου 7 του ν. 1339/1983 
αντικαθίσταται ως εξής: 

"4. Σε περίπτωση θανάτου ή ανικανότητας, σε ποσο¬ 
στό τουλάχιστον 67%, συνέπεια τραυματισμού, αστυ¬ 
νομικού ή πυροσβεστικού υπαλλήλου, κατά την εκτέλεση 
διατεταγμένης υπηρεσίας και ένεκα αυτής, ο σύζυγος 
ή ένα τέκνο αυτού προσλαμβάνεται, κατόπιν αιτήσεώς 
του, στο Υπουργείο Δημόσιας Τάξης, ως διοικητικός 
υπάλληλος ή με οποιαδήποτε σχέση εργασίας ιδιωπκού 
δικαίου, ανάλογα με τα προσόντα του, κατ' εξαίρεση 
των ισχυουσών διατάξεων και ανεξαρτήτως ύπαρξης 
κενής οργανικής θέσης, επιφυλασσομένων των διατά¬ 
ξεων περί κωλυμάτων διορισμού (άρθρο 21 έως 23 του 
π.δ/τος 611/1977). Αν οι κατά τα ανωτέρω αποβιούντες 
ή καθιστάμενοι ανίκανοι δεν έχουν σύζυγο ή τέκνα, το 
δικαίωμα διορισμού παρέχεται κατά προτεραιότητα σε 
έναν από τους γονείς ή μία άγαμη αδελφή ή έναν 
άγαμό αδελφό αυτών. Η αίτηση για πρόσληψη των 
δικαιούμενων προσώπων υποβάλλεται μέσα σε απο¬ 
κλειστική προθεσμία δύο (2) ετών από την απόκτηση 
των απαραίτητων προσόντων διορισμού τους σε οποια¬ 
δήποτε θέση. 

Της ως άνω προστασίας και μόνο για την ή το σύζυγο 
ή ένα τέκνο απολαμβάνουν με τις ίδιες προϋποθέσεις 
και τα μέλη της οικογένειας των πολιτών που τραυ¬ 
ματίζονται θανάσιμα ή καθίστανται ανίκανοι σε ποσοστό 
τουλάχιστον 67%, εξαιτίας της ενεργούς συμμετοχής 
τους στην καταδίωξη ή σύλληψη δραστών εγκληματικών 
πράξεων. Η συνδρομή των προϋποθέσεων αυτών δια¬ 
πιστώνεται με Ένορκη Διοικητική Εξέταση που ενερ- 
γείται μετά την υηοβολή αιτήματος πρόσληψης. 

Οι διατάξεις της παρούσας παραγράφου εφαρμόζονται 
από 1.1.1978. Για τις περιπτώσεις που εμπίπτουν σπς 
διατάξεις αυτές και συνέβησαν πριν τη δημοσίευση της 
παρούσας διάταξης, η ως άνω 2ετής προθεσμία αρχίζει 
από την ημερομηνία δημοσίευσής της." 

4. Η παρ. 2 του άρθρου 12 του ν. 1481/1984 (ΦΕΚ 
153 Α') αντικαθίσταται ως εξής: 

'2. Οι παραβάτες των διατάξεων των προεδρικών 
διαταγμάτων της παραγράφου 1 τιμωρούνται με φυλά¬ 
κιση μέχρι δύο (2) ετών και χρηματική ποινή, εάν η 
παράβαση δεν τιμωρείται βαρύτερα από άλλη διάταξη." 

5. Η διάταξη της παρ. 3 του άρθρου 34 του ν. 1481/1984 
καταργείται. 

6. Η διάταξη του εδαφίου ε' της παραγράφου 7 του 
άρθρου 2 του ν. 2346/1995 (ΦΕΚ 220 Α') εφαρμόζεται 
και για τις συζύγους των Αρχηγών Ελληνικής Αστυνομίας 
και Πυροσβεστικού Σώματος. 

Άρθρο 6 

Κατανομή πόρων στα Ασφαλιστικά Ταμεία 
του προσωπικού της Ελληνικής Αστυνομίας 

1. Η συνολική κράτηση, υπέρ των δικαιούχων φορέων 
ασφάλισης του αστυνομικού προσωπικού, που προβλέ- 
πεται από τις διατάξεις του ν. 1167/1981 (ΦΕΚ 161 Α'), 
του ν.1169/1981 (ΦΕΚ 160 Α'λ του π.δ/τος 10-5/ 




20.7 1926 (ΦΕΚ 241 Α') και του π.δ/τος 422/1981 (ΦΕΚ 
114 Α'). επί των κάθε φύσεως λειτουργικών δαπανών, 
από προμήθειες της Ελληνικής Αστυνομίας και επί των 
δαπανών για κατασκευή, επισκευή και συντήρηση κτιρίων 
γενικά, καθορίζεται σε ποσοστό 6.4%. το οποίο κατα- 
νέμεται ως ακολούθως: 
α. Υπέρ Τ.Α.Α.Χ. ποσοστό 0,68%. 
β. Υπέρ Τ.Α.Ο.Χ. ποσοστό 2,04%. 
γ. Υπέρ Μ.Τ.Σ. ποσοστό 2,72%. 
δ. Υπέρ Μ.Τ.Π.Υ. ποσοστό 0.96%. 

2. Το καθαρό προϊόν από την εκποίηση του άχρηστου 
υλικού της Ελληνικής Αστυνομίας κατανέμεται ως α¬ 
κολούθως στα δικαιούχο ταμεία: 
α. Υπέρ Τ.Α.Α.Χ. ποσοστό 13.60%. 
β. Υπέρ Τ.Α.Ο.Χ. ποσοστό 54,40%. 
γ. Υπέρ Μ.Τ.Π.Υ. ποσοστό 32%. 


"Μέχρι την ολοκλήρωση των διαδικασιών της οικο¬ 
νομικής και νομισματικής ενοποίησης, στο πλαίσιο της 
Ευρωπαϊκής Ένωσης, δύναται με απόφαση του Υπουρ¬ 
γού των Οικονομικών, η οποία εκδίδεται εντός του β 
τετραμήνου του έτους, να παρατείνεται η εκτέλεση του 
Γενικού Κρατικού Προϋπολογισμού του ιδίου οικονομικού 
έτους: α) ένα μήνα, για την είσπραξη των μέχρι τη 
λήξη του οικονομικού έτους βεβαιωθέντων εσόδων και 
β) δύο μήνες για την πληρωμή εξόδων, οι σχετικές 
υποχρεώσεις των οποίων έχουν αναληφθεί μέχρι τη 
λήξη του οικονομικού έτους. Ειδικά για το Γ ενικό Κρατικό 
Προϋπολογισμό του οικονομικού έτους 1996 η ανωτέρω 
απόφαση παράτασης της εκτέλεσής του μπορεί να 
εκδοθεί μέχρι τη λήξη του έτους." 

Άρθρο 11 


Άρθρο 7 

Η ακροτελεύτια διάταξη του άρθρου 1, του ν. 2298/ 
1995 (ΦΕΚ 62 Α'), όπως τροποποιήθηκε με το άρθρο 
18 του ν. 2335/1995 (ΦΕΚ 185 Α'), και το άρθρο 28 
του ν. 2439/1996 (ΦΕΚ 219 Α'), τροποποιείται ως εξής: 

"Οι διατάξεις του άρθρου τούτου εφαρμόζονται από 
την 16η Σεπτεμβρίου 1997 και εφεξής." 

Άρθρο 8 


Η κατά το άρθρο 40 παρ. 1 του ν. 2257/1994 (ΦΕΚ 
197 Α') θητεία των εκπροσώπων των εργαζομένων στο 
Διοικητικό Συμβούλιο του Ο.Τ.Ε. λήγει μετά παρέλευση 
δύο (2) μηνών από την ημερομηνία έκδοσης της, κατά 
το άρθρο 2 παρ. 1 του ν. 2414/1996 (ΦΕΚ 135 Α'), 
κοινής υπουργικής απόφασης με την οποία προσαρμό¬ 
ζεται το καταστατικό του Ο.Τ.Ε. προς τις διατάξεις 
του. 

Άρθρο 12 
Έναρξη ισχύος 


1. Η παρ. 3 του άρθρου 17 του ν. 1867/1989 (ΦΕΚ 
227 Α') "προσωπική κράτηση κατ' εφαρμογήν των δια¬ 
τάξεων του Κώδικος Εισπράξεων Δημοσίων Εσόδων και 
άλλες διατάξεις" τροποποιείται ως εξής: 

"3. Το Σ.Α.Ε. συγκαλείται τακτικά μία φορά κάθε δύο 
χρόνια από το Γ ενικό Γ ραμματέα Απόδημου Ελληνισμού 
και έκτακτα από το Γ ενικό Γ ραμματέα Απόδημου Ελ¬ 
ληνισμού ή τα 2/3 των μελών του Σ.Α.Ε., αν προκόψουν 
εξαιρετικοί λόγοι σχετικοί με τα εθνικά θέματα και τα 
συμφέροντα των αποδήμων Ελλήνων. 

2. Η παράγραφος 1 του άρθρου 7 του π.δ/τος 196/ 
1995 (ΦΕΚ 195 Α') καταργείται. 

3. Η διάταξη αυτή ισχύει από 1.12.1996. 


Η ισχύς του παρόντος νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 30 Δεκεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΘΕΟΔ. ΠΑΓΚΑΛΟΣ 


Άρθρο 9 

1. Παρατείνεται η προθεσμία έκδοσης του προεδρικού 
διατάγματος για τον Οργανισμό του Ιδρύματος Ελλη¬ 
νικού Πολιτισμού από τότε που έληξε μέχρι την 31 
Ιουλίου 1997. 

2. Με απόφαση του Υπουργού Εξωτερικών παρατεί- 
νεται η θητεία του διοικητικού συμβουλίου του Ιδρύματος 
και πληρούνται οι εκάστοτε κενές θέσεις των μελών 
του. 


ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΣΑΙΣΕΩΝ 

ΠΑΝ. ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

ΚΩΝ. ΓΕΙΤΟΝΑΣ ΕΥΑΓ. ΓΙΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑΞΗΣ 

ΣΤ. ΣΟΥΜΑΚΗΣ ΠΩΡΓ. ΡΩΜΑΙΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΑΝΑΠΛ. ΕΞΩΤΕΡΙΚΩΝ 

ΧΑΡ. ΚΑΣΤΑΝΙΑΗΣ ΓΕΩΡΓ. ΠΑΠΑΝΔΡΕΟΥ 


Άρθρο 10 

Παράταση εκτέλεσης προϋπολογισμού 

Στο άρθρο 4 του ν. 2362/1995 (ΦΕΚ 247 Α') προ¬ 
στίθεται τρίτο εδάφιο ως εξής: 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 31 Δεκεμβρίου 1996 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




